Guyana

Guyana, ofisialmente Repúblika Kooperativo di Guyana (ingles: Co-operative Republic of Guyana), ta un pais den parti nort di Sur Amérika. Guyana tin frontera ku Oséano Atlántiko den nort, Brasil den sùit i sùitwèst, Venezuela den wèst i Sürnam den ost. E pais tin disputa di frontera ku Venezuela i Sürnam. 
Ku un superfisie di 215.000 kilometer kuadrá Guyana ta e di tres estado soberano mas chikitu di Sur Amerika despues di Uruguay i Surnam; tambe e ta e dos estado soberano menos poblá di Sur Amerika despues di Sürnam. E kapital di Guyana ta Georgetown i su poblashon ta suma 953.605 habitante (2011).